CELEX: C2005/057/13
Language: et
Date: 2005-03-05 00:00:00
Title: Euroopa Kohtu (teine koda) 13. jaanuari 2005. aasta otsus kohtuasjas C-117/03 (Consiglio di Stato eelotsusetaotlus): Società Italiana Dragaggi SpA jt v. Ministero delle Infrastrutture e dei Trasporti, Regione Autonoma del Friuli Venezia Giulia (Direktiiv 92/43/EMÜ — Looduslike elupaikade kaitse — Looduslik loomastik ja taimestik — Alade, mis võidakse määratleda ühenduse tähtsusega aladena, siseriiklik nimekiri — Kaitsemeetmed)

5.3.2005   
            
            
               ET
            
            
               Euroopa Liidu Teataja
            
            
               C 57/7
            
         
      EUROOPA KOHTU
   
   (teine koda)
   13. jaanuari 2005. aasta otsus
   kohtuasjas C-117/03 (Consiglio di Stato eelotsusetaotlus): Società Italiana Dragaggi SpA jt v. Ministero delle Infrastrutture e dei Trasporti, Regione Autonoma del Friuli Venezia Giulia (1)
   
   (Direktiiv 92/43/EMÜ - Looduslike elupaikade kaitse - Looduslik loomastik ja taimestik - Alade, mis võidakse määratleda ühenduse tähtsusega aladena, siseriiklik nimekiri - Kaitsemeetmed)
   (2005/C 57/13)
   Kohtumenetluse keel: itaalia
   Kohtuasjas C-117/03, mille esemeks on Euroopa Kohtule EÜ artikli 234 alusel Consiglio di Stato (Itaalia) 17. detsembri 2002. aasta otsusega esitatud eelotsusetaotlus, mis saabunud Euroopa Kohtusse 18. märtsil 2003, nimetatud kohtus pooleliolevas asjas järgmiste poolte vahel: Società Italiana Dragaggi SpA jt versus Ministero delle Infrastrutture e dei Trasporti, Regione Autonoma del Friuli Venezia Giulia, tegi Euroopa Kohus (teine koda), koosseisus: koja esimees C. W. A. Timmermans ja kohtunikud C. Gulmann (ettekandja) J.-P. Puissochet, N. Colneric ja J. N. Cunha Rodrigues; kohtujurist J. Kokott, kohtusekretär vanemametnik M. Múgica Arzamendi, 13. jaanuaril 2005 otsuse, mille resolutiivosa on järgmine:
   Nõukogu 21. mai 1992. aasta direktiivi 92/43/EMÜ looduslike elupaikade ning loodusliku loomastiku ja taimestiku kaitse kohta artikli 4 lõiget 5 tuleb tõlgendada selliselt, et selle direktiivi artikli 6 lõigetes 2-4 ette nähtud kaitsemeetmed kehtivad ainult alade suhtes, mis on vastavalt nimetatud direktiivi artikli 4 lõike 2 kolmandale lõigule kantud ühenduse tähtsusega aladeks valitud alade loetelusse, mille Euroopa Ühenduste Komisjon on kehtestanud vastavalt selle direktiivi artiklis 21 sätestatud menetlusele.
   Mis puudutab alasid, mis võidakse määratleda ühenduse tähtsusega aladena, mis on komisjonile esitatud siseriiklikesse loetelusesse kantud, täpsemalt alasid, millel esineb esmatähtsaid looduslikke elupaigatüüpe või esmatähtsaid liike, on liikmesriigid direktiivi 92/43 alusel kohustatud võtma direktiivis sätestatud kaitse-eesmärgile kohaseid kaitsemeetmeid, et kaitsta asjakohast ökoloogilist huvi, mis on nende alade suhtes siseriiklikul tasandil olemas.
   
      (1)  ELT C 146, 21.6.2003.